T'zåme Goaß (Capra hircus) is oas fo di Fiecha, de wos am ollalengan wirtschåftli fom Menschn schå gnutzt und domestiziert wern, zsåmm midm Schåf und midm Hund. Se ståmmt fo da wuidn Goaß her. Nemam Fleisch gibt d'Goaß a Milli und a Hår, heitzudogs is's owa neama so wichti in da westlichn Wöid, wei's fom Schåf (Wui), fo da Kua (Milli) und fo da Sau (Fleisch) fadrengt worn is. A junge Goaß is a Hebbal oda Hibbal, as ausgwåchsni Màndal hoaßt Bog und as Weiwal Heppn oda Hippn.